
   МИНИСТАРСТВО ФИНАНСИЈА 

                        Б е о г р а д 

                         
                  Република Србија 
   МИНИСТАРСТВО ФИНАНСИЈА 

                             Б е о г р а д 

У складу са чл. 23. и 24. Закона о заштити података о личности („Службени гласник РС“, бр. 87/18) Министарство финансија и Министарство финансија – Управа за трезор (у даљем тексту: заједнички руковаоци), дajу
 
О Б А В Е Ш Т Е Њ Е  
О ОБРАДИ ПОДАТАКА О ЛИЧНОСТИ 
 
1) ИДЕНТИТЕТ И КОНТАКТ ПОДАЦИ ЗАЈЕДНИЧКИХ РУКОВАЛАЦА

Министарство финансија  
Адреса: Кнеза Милоша 20, 11000 Београд 
Матични број: 17862146 
ПИБ: 108213413 
Електронска презентација Министарства финансија: https://www.mfin.gov.rs/ 
 
Министарство финансија - Управа за трезор 
Адреса: Поп Лукина 7-9, 11000 Београд 
Матични број: 17862146 
ПИБ: 103964453 
Електронска презентација Управе за трезор: https://www.trezor.gov.rs/ 
 
2) КОНТАКТ ПОДАЦИ ЛИЦА ЗА ЗАШТИТУ ПОДАТАКА О ЛИЧНОСТИ 
 
Контакт подаци лица за заштиту података о личности у Министарству финансија 
Марија Радовановић 
Телефон: 011/765-2030   
Имејл адреса: marija.radovanovic@mfin.gov.rs 
 
Контакт подаци лица за заштиту података о личности у Управи за трезор 
Драгана Гаџић 
Телефон: 011/2927-576   
Имејл адреса: dragana.gadzic@trezor.gov.rs 
3) СВРХА НАМЕРАВАНЕ ОБРАДЕ И ПРАВНИ ОСНОВ ЗА ОБРАДУ 
Подаци о личности обрађују се у сврху сачињавања и вођења Привременог регистра ради уплате једнократне новчане накнаде, у складу са Законом о ублажавању последица енергетске кризе и раста трошкова живота појединим категоријама становништва кроз једнократну финансијску подршку и једнократну новчану накнаду („Службени гласник РС”, број 62/26 - у даљем тексту: Закон).  
Правни основ за обраду података о личности је извршавање законских обавеза заједничких руковалаца.
4) ПРИМАОЦИ, ОДНОСНО ГРУПА ПРИМАЛАЦА, КАО И ИЗВОРИ ИЗ КОЈИХ ПОТИЧУ ПОДАЦИ О ЛИЧНОСТИ КОЈИ СЕ НЕ ПРИКУПЉАЈУ ОД ЛИЦА НА КОЈЕ СЕ ПОДАЦИ ОДНОСЕ И ВРСТЕ ПОДАТАКА О ЛИЧНОСТИ КОЈИ СЕ ПРИКУПЉАЈУ 
Републички фонд за пензијско и инвалидско осигурање, доставља Министарству финансија, податке о кориснику права из пензијског и инвалидског осигурања које испуњава услов, a којем се новчана накнада уплаћује без подношења пријаве, у складу са Законом. 
Министарство за рад, запошљавање, борачка и социјална питања, доставља Министарству финансија, податке о кориснику новчане социјалне помоћи у складу са законом којим се уређује социјална заштита које испуњава услов, a којем се новчана накнада уплаћује без подношења пријаве, у складу са Законом. 
Министарство правде – Управа за извршење кривичних санкција доставља Министарству финансија, податке о лицу у заводу за извршење кривичних санкција које испуњава услов, a којем се новчана накнада уплаћује без подношења пријаве, у складу са Законом. 
Министарство привреде доставља Министарству финансија, податке о лицу које има статус носиоца права у складу са Законом о праву на бесплатне акције и новчану накнаду коју грађани остварују у поступку приватизације („Службени гласник РС”, бр.123/07, 30/10, 115/14, 112/15 и 19/25), у складу са Законом. 
Министарство финансија у сарадњи са Министарством државне управе и локалне самоуправе проверава тачност и потпуност података, у складу са Законом.
Министарство унутрашњих послова у случају када су подаци, које Министарство финансија преко Управе за трезор, ради провере тачности и потпуности података, доставља електронским путем Министарству унутрашњих послова, тачни и потпуни, ове податке, доставља Министарству финансија уз податак о имену и презимену, у складу са Законом.
Министарство финансија ради исплате једнократне новчане накнаде примаоцима једнократне новчане накнаде, кориснику права из пензијског и инвалидског осигурања, носиоцу права на новчану социјалну помоћ и кориснику новчане социјалне помоћи, врши достављање/размену података са банком „Банка Поштанска штедионица”, у складу са Законом.

5) ИЗНОШЕЊЕ ПОДАТАКА О ЛИЧНОСТИ У ДРУГУ ДРЖАВУ ИЛИ МЕЂУНАРОДНУ ОРГАНИЗАЦИЈУ 
Заједнички руковаоци немају намеру и неће износити податке у другу државу или међународну организацију. 
6) РОК ЧУВАЊА ПОДАТАКА О ЛИЧНОСТИ 
Подаци садржани у Привременом регистру бришу се по истеку годину дана од дана ступања на снагу Закона, у складу са чланом 15. Закона. 

7) ПРАВА ЛИЦА НА КОЈЕ СЕ ПОДАЦИ ОДНОСЕ 
Лице на које се подаци о личности односе има право да од заједничких руковалаца захтева приступ, исправку, брисање или допуну његових података о личности, као и право на ограничење обраде, право на подношење приговора и право на преносивост података, а све у складу са одредбама чл. 26, 29, 30, 31, 36. и 37. Закона о заштити података о личности.  
Захтев за остваривање ових права подноси се у писаној форми, а може се доставити једном од лица за заштиту података о личности у: 
 
Министарству финансија 
· слањем на електронску адресу: marija.radovanovic@mfin.gov.rs 
· поштом на адресу: Министарство финансија, за лице за заштиту података о личности, Кнеза Милоша 20, 11000 Београд или  
· личном предајом захтева на писарници Министарства финансија на адреси Кнеза Милоша 20, 11000 Београд, са назнаком за лице за заштиту података о личности. 
Управи за трезор: 
· слањем на имејл адресу: dragana.gadzic@trezor.gov.rs, 
· поштом на адресу: Министарство финансија - Управа за трезор, за лице за заштиту података о личности, Поп Лукина 7-9, 11000 Београд или  
· личном предајом захтева на писарници Управе за трезор на адреси Поп Лукина 7-9, 11000 Београд, са назнаком за лице за заштиту података о личности. 
8) ПРАВО ЛИЦА ДА ПОДНЕСЕ ПРИТУЖБУ ПОВЕРЕНИКУ 
Лице на које се подаци односе има право да поднесе притужбу Поверенику за информације од јавног значаја и заштиту података о личности, ако сматра да је обрада података о његовој личности извршена супротно одредбама Закона. 
 
9) ОБАВЕЗА ДАВАЊА ПОДАТАКА 
Давање података је неопходан услов за уплату новчане накнаде. 

